Document ID: /roh_data/filtered/fineweb-2-filterrobots_roh.jsonl.gz/23704

Uschia optimescha la pagina-web l'access a purschidas existentas e las renda pli vesaivlas e cuntanschiblas.
Il portal sa basa sin moduls, ses coc sa cumpona da quests moduls e projects partenaris:
La finamira dal portal svizzer da litteratura è da faschar las ressursas cun qualitad verifitgada en ils secturs da la litteratura e dals cudeschs en l'entira Svizra e da las far enconuschentas e visiblas sur ils cunfins linguistics e naziunals. LitteraturaSvizra vul facilitar l'access a la litteratura svizra.
Sut questa noziun vegn subsummada tut la litteratura che vegn producida en Svizra e dad auturas ed auturs svizzers, en tut las linguas naziunalas ed en tut ils geners da prosa, lirica, teater ed essaistica fin a litteratura per uffants e giuvenils e quai er en novas furmas sco Spoken Word.
Successivamain vegnan agiuntadas en l'avegnir ulteriuras funcziuns cun interfatschas per ch'il portal da litteratura daventia ina plattafurma da cumpetenza e da promoziun integrativa per la litteratura svizra.
LitteraturaSvizra represchenta il circul litterar svizzer en sia diversitad e vastadad. Il portal d'internet è commercialmain independent e vegn purtà dad actualmain 13 organisaziuns, instituziuns ed uniuns dal circul litterar svizzer. Ellas èn s'unidas ad in'uniun purtadra che ha la finamira da porscher communablamain ina structura d'organisaziun stabila al portal svizzer da litteratura per uschia pudair garantir il manaschi ed il sustegn dal portal a lunga vista.
Cun questa cooperaziun unica duai LitteraturaSvizra daventar ina marca pregnanta per la litteratura Svizra.
Il project LitteraturaSvizra è in'iniziativa da l'uniun Auturas ed auturs da la Svizra ensemen cun Beat Mazenauer.
El sa basa sin discussiuns da l'october 2009 ch'èn vegnidas fatgas en il rom da la Coaliziun svizra per la diversitad culturala. En il rapport final «Kulturelle Vielfalt - mehr als ein Slogan. Vorschläge für die Umsetzung der UNESCO-Konvention über die Vielfalt kultureller Ausdrucksformen in der Schweiz» han ins tranter auter era giavischà in portal da litteratura:
«La Confederaziun sustegna la concepziun, la messa en funcziun e la commerzialisaziun d'ina plattafurma d'internet vasta da la scena litterara Svizra.»
Da quai è resultà litteraturasvizra.ch.